செம்மணிப் பாட்டு

"செம்மணிப் பாட்டு" என்று அறியப்படும் "செம்மணியின் மீதெழுந்து ஓலமிடும் சின்னச் சிட்டு" என்ற பாடலானது 1998ம் ஆண்டு செம்மணிப் படுகொலைகளின் நினைவாக வெளிவந்த பாடலாகும். தமிழீழ கலை பண்பாட்டுக் கழகத்தின் தயாரிப்பில் வெளிவந்த இப்பாடலை புதுவை இரத்தினதுரை எழுத, இசையமைப்பாளர் முரளியின் இசையில் திருமலைச் சந்திரன், மணிமொழி கிருபாகரன் மற்றும் பின்னணியில் இசைவாணர் கண்ணன் ஆகியோர் பாடியுள்ளனர். இப்பாடல் முல்லைத்தீவு மாவட்டத்தில் தண்ணீரூற்று எனும் இடத்தில் அமைந்த நிதர்சனம் தர்மேந்திராக் கலையகத்தில் ஒலிப்பதிவு செய்யப்பட்டது. இப்பாடலின் வரிகள் 1998ம் ஆண்டு வெளியிடப்பட்ட "செம்மணி" எனும் கவிதைத் தொகுதியில் இடம்பெற்றுள்ளது. வாணன் - மைக்கல் ஆகியோர் அதனை ஆங்கில மொழியாக்கம் செய்துள்ளனர். இப்பாடலின் காட்சிப்படுத்தல் 1998ம் ஆண்டு டிசம்பர் மாதத்தில் வெளிவந்த நிதர்சனம் 'ஒளிவீச்சு' சஞ்சிகையில் இடம்பெற்றுள்ளது.

 முழுப் பாடல் 
<blockquote>
குரல்
ஊருமற்றுப் பேருமற்று உப்புத்தரைக்குள் உறங்கும்
உறவுகளுக்காகப் பாடுறோம் - கேட்க
யாருமற்றுப் புதைகுழிக்குள் போனவருக்காக இசைப்
பாடலொன்றை நாங்கள் பாடுறோம்.
பல்லவி
செம்மணியின் மீதெழுந்து ஓலமிடும் சின்னச்
சிட்டுக் குருவியே கூவி அழு - அந்த
"வெண்புறாப் பாடலை" தந்தவர் வீட்டில் எம்
வேதனைப் பாடலைத் தூவி விடு.
சரணம்
சின்னச்சின்ன ஆசைகளைக் கண்ணிற் சுமந்தோடி வந்து
செம்மணியிற் புதைந்ததேனம்மா? - இந்த
வண்ணவண்ணக் கனவுகளை வாசலிலே புதைத்துவிட்டு
வாக்களிக்கச் சொன்னது யாரம்மா ?
நாய்கதறத் தாய்கதற நம்பிவந்த பேய்குதற
நள்ளிரவில் நடந்ததென்னம்மா? - அந்த
வாய்கள் திறந்து அலறும்போது யாரருகில் இருந்ததென்று
சொல்லும் வாய்கள் இல்லைத்தானம்மா
காலப்பெருவெளியில் எங்கள் ஓலக்குரல் தமிழனென்ற
காரணத்தால் தொடர்வதேனம்மா - இது
ஆளவந்தோர் அமைதிப்புறா ஆனதென உலகம் நம்பும்
காலம்வரை நீளும் தானம்மா.
 ஸ்ரீலங்கா அரசின் ரூபவாஹினியில் ஒளிபரப்பாகும் சமாதானத்துக்கான ஒரு பாடல்
</blockquote>

ஆங்கில மொழிபெயர்ப்பு
Official English Translation of the Song
Writer: Vaanan and Michael
<blockquote>
In memory of our blood relations,
Gone into this mass grave,
Without names or addresses and with no one to question,
Sleeping under this salt land
We sing this song!

Oh little bird!
Flying high from the bottom of Chemmani wasteland. 
Sing louder!
And sow our painful song to the home of the hypocrites who gave the White Dove song…

How do your little hopes cherished in your eyes get buried in Chemmani?
What made you bury your colourful dreams at your doorstep?

What happened at midnight?
When the dogs were barking and your mother was screaming?
While the saviour ghosts were tearing you into pieces…
Mouths opened to scream but no mouths dared to say who they were!

In the open space of time, our sorrowful voice continues…
Why? Just because we are Tamils…
This will continue till the world believes that the Ruler is a Peace Dove…
</blockquote>

 மேற்கோள்கள் 

பகுப்பு:ஈழப் போராட்டப் பாடல்கள்